Fatai Akinade Akinbade
Alhaji Fatai Akinade (an haife shi a watan Afrilu a shekara ta 1955) ɗan siyasan Najeriya ne kuma tsohon sakataren gwamnatin jiha ne a jihar Osun. Ya kasance dan takarar neman kujerar gwamnan jihar Osun a karkashin jam’iyyar People’s Democratic Party (PDP) a zaben watan Afrilu a shekara ta 2011.

Haihuwarsa da Karatunsa
An haifi Fatai Akinade Akinbade a watan Afrilu a shekara ta 1955 a Ogbaagbaa, wani gari a karamar hukumar Ola-Oluwa. Shi dan Owu ne, don haka ya mai da shi Omoba na kabilar Yarbawa . Mahaifin Fatai ya kasance mashahuran ganga, kuma an horar da shi don bin wannan sana'a. Ya yi karatu a St. James Anglican Primary School, Ogbaagba a shekara ta  (1964 zuwa 1969), sannan ya yi makarantar sakandaren zamani ta Katolika ta Commercial, Iwo a shekara ta (1970 zuwa 1973). A tsakanin shekara ta (1973 zuwa 1974) ya yi aiki a matsayin mai siyar da magunguna a Legas, kafin ya dawo karatu a Kwalejin Fasaha ta Katolika, Ile-Ife a shekara (1975 zuwa 1978). Ya cancanci zama injiniyan farar hula.

Rayuwar Siyasa
An nada Akinbade mamba a kwamitin kamfanin Delta Steel Company a Aladja, jihar Delta, kuma shi ne shugaban kwamitin kudi da ayyuka da yawa na kamfanin. Akinbade ya shiga gwamnatin jihar Osun, inda ya yi aiki sama da shekaru goma sha shida a karkashin wasu jami’an soji uku sannan kuma a karkashin gwamnatin farar hula Olagunsoye Oyinlola. A shekara ta (2003) Olagunsoye Oyinlola ya nada shi sakataren jihar. A shekara ta (2004) aka zabi Fatai Akinbade a matsayin shugaban jam'iyyar a mazabar tarayya ta Iwo.

Takarar Gwamna
Akinbade ya bayyana shirinsa na tsayawa takarar gwamnan jihar a jam’iyyar PDP a watan Fabrairun a shekara ta (2010). Daga karshe wasu goma sha hudu suka sanar da takararsu. A wata hira da aka yi da shi a watan Maris na shekarar( 2010) ya yi watsi da hujjar cewa lokacin Ife/Ijesha ne zai gabatar da gwamnan jihar na gaba. A watan Yunin a shekara ta (2010) wasu sarakunan gargajiya da dama a yankin Ife na jihar sun ba da goyon bayan jama'a, ciki har da Ooni na Ife, Oba Okunade Sijuwade.[6] Sai dai yunkurin Akinbade ya samu adawa da shugabancin jam’iyyar. Sun umurci dukkan shugabannin majalisar jiha da su marawa Sanata Iyiola Omisore baya, wanda aka soke zabensa a matsayin Sanata mai wakiltar Osun ta Gabas a watan Oktoban a shekara ta (2009). Ba a yi zaben Afrilun a shekara ta (2011) ba. A watan Nuwamba a shekara ta (2010) kotun daukaka kara ta tarayya, Ibadan ta bayyana cewa zaben Olagunsoye Oyinlola na watan Afrilun shekara ta (2007) bai inganta ba, kuma a madadinsa ya bayyana cewa Rauf Aregbesola na jam’iyyar Action Congress of Nigeria ne ya lashe zaben. Aregbesola zai yi aiki na tsawon shekaru hudu masu zuwa.

Manazarta